Salcedo, Pontevedra

San Martiño de Salcedo é unha parroquia que se localiza no sur do concello de Pontevedra. Segundo o padrón municipal de 2008 tiña 2123 habitantes (1027 homes e 1096 mulleres), 118 menos ca en 2004 (1161 mulleres e 1080 homes), distribuídos en 28 entidades de poboación.

 Historia 
miniatura|275px|Outeiro da Mina por Enrique Campo.
Nos barrios de Cabanas e A Esculca consérvanse varios petróglifos. Hai restos de poboados castrexos, como o castro das Croas. Foron atopados diversos miliarios da vía XIX do itinerario de Antonino"Pontevedra custodiará os dous miliarios de Salcedo" , artigo en Galicia Hoxe.

Formou concello de seu xunto coa parroquia de Lourizán.

En decembro de 1936, durante a guerra civil española, foron asasinados varios veciños da parroquia pola Garda Cívica de Pontevedra"Morrer en Salcedo", artigo de Xosé Álvarez Castro no blog Pontevedra nos anos do medo, 10 de abril de 2008..

 Patrimonio 
Amais da igrexa parroquial, outros edificios relixiosos son a capela de san Brais e a capela de san Breixo. A orixe desta última non está ben definida, aínda que é o gótico o estilo que predomina na parte máis antiga. O resto é do século XVIII.

O pazo do arcebispo Malvar, chamado Pazo da Carballeira de Gandarón, acolle na actualidade a sede da Misión Biolóxica de Galicia, dedicada á investigación científica e especializada no millo.

As festas máis importantes que se celebran nesta parroquia son o San Martiño, patrón da mesma, o 11 de novembro e Santa Rita, o 22 de maio.

 Galería de imaxes 

 Notas 

 Lugares e parroquias 
 Lugares de Salcedo 

 Parroquias de Pontevedra 

 Véxase tamén 
 Outros artigos 
 Lugares de Pontevedra

Categoría:Parroquias de Pontevedra
Categoría:Parroquias de Galicia baixo a advocación de Martiño de Tours